แบงก์โน้ตส์
เซลส์แมน
21 ส.ค. 2554

เซลส์แมน
วันที่ 8 มิ.ย.นี้ บรรษัทบริหารสินทรัพย์ไทย (บสท.) จะต้องปิดกิจการไป แต่พนักงาน บสท.จำนวน 300 คน ใช่ว่าจะโดนลอยแพ เพราะ “จุไรรัตน์ ปันยารชุน” หรือพี่อ้อย วิ่งรอกไปสถาบันการเงินต่างๆ อาศัยคอนเนกชันส่วนตั๊ว ส่วนตัว ขอให้รับพนักงาน บสท.ไปทำงาน 




ขนาดว่าแอบการันตีพนักงาน บสท.แต่ละคน ฝึกฝีไม้ลายมือปรับโครงสร้างหนี้ ถือเป็นส่วนหนึ่งประวัติ ศาสตร์หน้าหนึ่งของเมืองไทยก็ว่าได้
ล่าสุด “แบงก์แลนด์ แอนด์ เฮ้าส์” หัวไวจัด “จ๊อบแฟร์” มาเปิดรับสมัครพนักงาน บสท.ถึงที่ คัดหัวกะทิ 100 คน ไปร่วมงาน สนองนโยบายที่ประกาศจะก้าวสู่ “ยูนิเวอร์แซลแบงกิง” ต้องการคนดีมีฝีมือ พ่วงด้วยประสบการณ์ไปร่วมงานอีกเยอะ ที่จะทำให้แบงก์ก้าวกระโดดเร็วขึ้น แทนที่จะปั้นเด็กใหม่มาทำงานกลัวจะไม่ทันกิน 
แบงก์เกียรตนาคินก็สนใจมาช็อปปิ้งคนจาก บสท.ด้วยเหมือนกัน ส่วนสถาบันการเงินคุ้มครองเงินฝากก็จีบไปแล้ว45 คน 
ใครสนใจคนดีมีฝีมือมาเลือกช็อปปิ้งได้ มาก่อนได้ก่อน